section_heading: Doprinos Hrvata Argentini do Drugog svjetskog rata
paragraph_text: Razvoj hrvatske iseljeničke kolonije u Buenos Airesu usko je povezan s Nikolom Mihanovićem. Rođen je u selu Doli na Pelješcu 1846. god. On je napornim radom i smislom za brodovlasništvo postao jedan od najbogatijih i najutjecajnijih ljudi u hrvatskoj dijaspori u Argentini, ali i u cijeloj Argentini, kao i njegov brat Miha koji je također imao brodovlasničku kompaniju. Krsto Krile ga je nazvao "kraljem riječne plovidbe od Atlantskog oceana do središnjeg Brazila". Bio je lojalan Franji Josipu I., koji ga je čak imenovao barunom s pravom nasljedstva. Bio je odlikovan i od ruskog cara te engleskog i španjolskog kralja. Evo i malog dijela pisma Miće Mičića, člana Jugoslavenskog odbora u Londonu, kojim izvještava Antu Trumbića: